Weergawe deur Aliwal2012 (besprekings | bydraes) op 14:43, 8 Januarie 2017 (die res vd S.-Afrika-tale bygevoeg)
Vrydag, 19 Julie 2019
Hier is tans 82 803 artikels in Afrikaans.
Die nasionale vlag van die Verenigde Koninkryk, ook die Union Jack of Union Flag genoem, is op 1 Januarie 1801 amptelik in gebruik geneem. Die verhouding van die vlag is 1:2 en die kleure is rooi (Pantone 186C), blou (Pantone 280C), en wit. Die vlag het ook amptelike of halfamptelike status in ander Statebondsgebiede; dit is byvoorbeeld in Kanada deur wetgewing as die Royal Union Flag afgekondig en simboliseer Kanada se affiliasie met die Britse monargie en die Britse Statebond. Dit word ook as die amptelike vlag in sommige van die kleiner Britse oorsese gebiede gebruik. Die Union Flag verskyn ook op die wapperkant (boonste linkerkantse kwart) van die vlae van verskeie lande en gebiede wat voormalige Britse besittings of kolonies was.
Die oorsprong van die vorige vlag van Groot-Brittanje dateer terug na 1606. James VI van Skotland het in 1603 die Engelse en Ierse trone geërf as James I, en sodoende die krone van Engeland, Skotland en Ierland in 'n persoonlike unie verenig, hoewel die drie ryke afsonderlike state gebly het. Op 12 April 1606 is 'n nuwe vlag van die koninklike unie tussen Engeland en Skotland in 'n koninklike dekreet gespesifiseer, waarvolgens die vlag van Engeland ('n rooi kruis op 'n wit agtergrond, bekend as die Sint Georgskruis), en die vlag van Skotland ('n wit skuinskruis op 'n blou agtergrond, bekend as die Saltire of Sint Andreaskruis), saamgevoeg is, die vorming van die vlag van Engeland en Skotland vir maritieme doeleindes. Koning James het ook sedertdien verwys na 'n "Koninkryk van Groot Britaine", hoewel die Unie 'n persoonlikheid gebly het.
Die ontwerp van die Union Flag dateer uit 'n koninklike proklamasie ná die unifikasie van Groot-Brittanje en Ierland in 1801 (sien Verenigde Koninkryk van Groot-Brittanje en Ierland). Die vlag kombineer aspekte van drie ouer nasionale vlae: die rooi kruis van Sint Georg van die Koninkryk van Engeland, die wit skuinskruis van Sint Andreas vir Skotland (hierdie twee was verenig in die eerste Union Flag), en die rooi skuinskruis van Sint Patrick om Ierland te verteenwoordig. Wallis, ten spyte daarvan dat dit ook deel van die Unie is, is nog nooit op die Britse vlag verteenwoordig nie.
Die gasheer Engeland wen die eindwedstryd van die 12de Krieketwêreldbekertoernooi teen Nieu-Seeland volgens aantal grenshoue in die beslissende Superboulbeurt, en palm sodoende hulle eerste titel in. Australië en Indië was die ander twee semi-finaliste.
Tydens die Wimbledon-kampioenskap wen die Roemeense tennisspeler Simona Halep haar tweede Grand Slam-toernooi, terwyl die Serwiese tennisspeler Novak Đoković sy 74ste toernooi wen.
Tydens die 43ste sessie in Bakoe, Azerbeidjan, lys die Unesco onder ander Augsburg, Babilon, Conegliano, die Franse Suidelike en Antarktiese Gebiede, dele van die Geelseekus, Gran Canaria, Jaipur, Pskof en die 20ste-eeuse argitektuur van Frank Lloyd Wright as nuwe wêrelderfenisgebiede.
Daryl Impey wen die 9de skof van die Tour de France, slegs die tweede Suid-Afrikaner wat dit kon vermag.
Die Nieu-Seelandse rugbyspan Crusaders wen die eindwedstryd van die negende Superrugbyseisoen teen die Argentynse Jaguares met 19–3 in Christchurch en palm sodoende hul tiende Superrugbytitel in.
711 – Moslem-magte onder Tariq ibn-Ziyad verslaan Roderik, koning van die Wes-Gote, in Spanje.
1553 – Lady Jane Grey word deur Maria I van Engeland as koningin van Engeland vervang nadat sy die titel net nege dae lank gehad het.
1870 – Frankryk verklaar oorlog teen Pruise en begin daarmee die Frans-Duitse Oorlog.
1944 – Gevangenes in die politieke gevangenis Pawiak ('n deel van die Warskou-konsentrasiekamp), probeer 'n massaontsnapping uitvoer tydens die Tweede Wêreldoorlog.
1965 – Die Suid-Afrikaanse digteres Ingrid Jonker pleeg selfmoord deur in die see te loop by Drieankerbaai, naby Kaapstad.